Det var et landskab klædt i hvidt, nordjyderne dagen før december vågnede til. Mange har valgt at dele deres snebilleder med TV2 Nord, og i galleriet nedenfor kan du se billeder fra hele landsdelen: Mere sne på vej Selvom sneen er tøet flere steder, er der mere på vej. Et voldsomt vintervejr kan nemlig ramme Nordjylland onsdag. Det kan lokalt give store mængder sne, kraftig vind og nætter med ned til minus 10 grader. Kombinationen af sne, vind og kulde kan udløse noget, der minder om en regulær snestorm. - Kigger vi direkte på vejrkortene, ligner det en lille snestorm til den nordlige del af Jylland, men lavtrykkets bane er meget afgørende for udfaldet, siger Peter Tanev fra TV 2 Vejret. Som det ser ud nu, vil den nordlige del af Jylland kunne få i alt omkring 20-25 centimeter sne. Nogle af de meteorologiske modeller peger endda på endnu mere.

Opsummering:
Den første "rigtige" omgang sne har ramt Nordjylland - og selvom den er smeltet flere steder, er der mere på vej.